

**Pula, 15.02.2022.**

**GRAD PULA -POLA**

**BILJEŠKE UZ FINANCIJSKE IZVJEŠTAJE - razina 22**

|  |  |  |  |  |  |
| --- | --- | --- | --- | --- | --- |
| **Broj RKP-a:** | **34813** |  | | | |
| **Matični broj:** | **02539560** |
| **Naziv obveznika:** | **GRAD PULA-POLA** | | | **Od datuma:** | **1.1.2021** |
| **Pošta i mjesto:** | **52100** | **Pula** |  | **Do datuma:** | **31.12.2021** |
| **Ulica i kućni broj:** | **FORUM 1** | | **OIB:** | **79517841355** |
| **Razina:** | **22** |  | | | |
| **Šifra djelatnosti:** | **8411** | **Opće djelatnosti javne uprave** | | | |
| **Šifra grada/opć.:** | **359** |  | | | |

Grad Pula je dana 01.01.2012. godine uveo Lokalnu riznicu za sve svoje proračunske korisnike. Žiro računi proračunskih korisnika zatvoreni su krajem 2011. godine, a cjelokupno financijsko poslovanje obavlja se putem jedinstvenog žiro računa Grada Pule. Na dan 31.12.2021. godine proračunski korisnici Grada Pule jesu: Istarsko narodno kazalište - Gradsko kazalište Pula, Gradska knjižnica i čitaonica Pula, DV Pula, DV Mali Svijet, DV Rin Tin Tin Pula, Javna vatrogasna postrojba Pula, Dnevni centar za rehabilitaciju Veruda - Pula, Osnovne škole na području grada Pule, Mjesni odbori te Vijeća nacionalnih manjina na području grada Pule.

**Obrazac PR-RAS - Izvještaj o prihodima i rashodima, primicima i izdacima**

**BILJEŠKA br. 1**

Razina 22 izvještavanja propisuje da obrazac PR-RAS treba obuhvatiti prihode i primitke te rashode i izdatke proračuna, uključujući plaćene rashode korisnika koji se financiraju iz prihoda i primitaka proračuna. Ovaj izvještaj ne uključuje vlastite i namjenske prihode i primitke proračunskih korisnika te rashode i izdatke koji se financiraju iz navedenih prihoda i primitaka.

**BILJEŠKA br. 2**

**Prihodi poslovanja**

|  |  |  |  |  |  |  |
| --- | --- | --- | --- | --- | --- | --- |
| Razred / Skupina | Naziv | AOP | Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks (5/4) | Povećanje / Smanjenje |
|
| **1** | **2** | **3** | **4** | **5** | **6** | **5-4** |
| 61 | Prihodi od poreza | 002 | 141.550.126 | 155.561.649 | 109,9 | 14.011.523 |
| 63 | Pomoći iz inozemstva i od subjekata unutar općeg proračuna | 045 | 29.488.622 | 33.012.783 | 112,0 | 3.524.161 |
| 64 | Prihodi od imovine | 077 | 26.642.139 | 27.175.886 | 102,0 | 533.747 |
| 65 | Prihodi od upravnih i administrativnih pristojbi, pristojbi po posebnim propisima i naknada | 101 | 79.981.514 | 81.196.405 | 101,5 | 1.214.891 |
| 66 | Prihodi od prodaje proizvoda i robe te pruž. usluga i prihodi od donacija | 119 | 1.920.801 | 1.851.843 | 96,4 | -68.958 |
| 68 | Kazne, upravne mjere i ostali prihodi | 134 | 1.725.019 | 2.129.073 | 123,4 | 404.054 |
| 6 | PRIHODI POSLOVANJA | 001 | 281.308.221 | 300.927.639 | 107,0 | 19.619.418 |

**BILJEŠKA br. 3**

Porez i prirez na dohodak (AOP003) - iznose 134.678.333 kn i ostvareni su za 13,9% više u odnosu na isto razdoblje izvještavanja 2020. godine.

Unutar navedene skupine prihoda najveće povećanje u postotnom iznosu evidentira Porez i prirez na dohodak od imovine i imovinskih prava, za 34,1% ili 2.298.436 kn iz razloga što je ostvareno više poreza i prireza na dohodak od iznajmljivanja stanova te soba putnicima i turistima kao rezultat bolje turističke sezone u odnosu na isto razdoblje 2020. godine te više poreza i prireza na dohodak od imovine i imovinskih prava uslijed bolje gospodarske situacije.

Vrijednosno najznačajnije povećanje evidentira Porez i prirez na dohodak od nesamostalnog rada, za 15.182.906 kn također zbog poboljšanja gospodarske situacije. Unutar navedenog odjeljka ostvareni su porez i prirez na dohodak za decentralizirane funkcije vatrogastva u iznosu od 1.514.997 kn i osnovnog školstva u iznosu od 2.878.345 kn.

**BILJEŠKA br. 4**

Porezi na imovinu (AOP018) - iznose 18.322.923 kn ili 14,3% manje u odnosu na ostvareno izvještajno razdoblje prethodne godine. Čine ga:

* stalni porezi na nepokretnu imovinu odnosno porez na kuće za odmor te porez na korištenje javnih površina čije ostvarenje bilježi rast u odnosu na isto razdoblje izvještavanja u 2020. godini zbog većeg broja izdanih rješenja.
* povremeni porezi na imovinu odnosno porez na promet nekretnina, bilježe pad prihoda koji se direktno odrazio na smanjenje prihoda u ovoj podskupini. Naplata ovisi o prometu nekretnina na tržištu te obzirom na neizvjesnu situaciju s pojavom bolesti Covid-19 izražen je trend visokih cijena nekretnina što je rezultiralo manjom potražnjom za kupnjom istih.

**BILJEŠKA br. 5**

Porez na robu i usluge (AOP024) - iznose 2.560.393 kn i za 31,3% su ostvareni više nego 2020. godine u istom razdoblju izvještavanja. Realizirani su po osnovi poreza na tvrtku ili naziv koji se naplaćuje temeljem zaduženja iz ranijih godina i nema novih zaduženja te po osnovi poreza na potrošnju alkoholnih i bezalkoholnih pića koji bilježi povećanje zbog boljeg rada ugostiteljskih objekata, ublažavanja epidemioloških mjera donijetih uslijed pojave bolesti Covid-19 te većeg broja turista u odnosu na 2020. godinu.

**BILJEŠKA br. 6**

Tekuće pomoći od međunarodnih organizacija (AOP050) - bilježe smanjenje prihoda za 76,3 % u odnosu na 2020. godinu u istom izvještajnom razdoblju, a iznose 144.656 kn za:

* Projekt EU direct u iznosu od 138.690 kn;
* Projekt Easy Towns2 u iznosu od 5.966 kn.

Smanjenje pomoći evidentirano je iz razloga što su na nivou Grada u 2020. godini naplaćena sredstva po projektu KeyQ koji je okončan. Ostvarenje ovih prihoda ovisi o fazi izvođenja pojedinih projekata i dinamici plaćanja.

**BILJEŠKA br. 7**

Tekuće pomoći proračunu iz drugih proračuna i izvanproračunskim korisnicima (AOP055) - iznose 3.966.455 kn, a ostvareni su za 61,5% ili 6.329.089 kn manje nego u istom razdoblju izvještavanja 2020. godine.

Od navedenih pomoći, iznos od 715.616 kn doznačen je na ime tekućih pomoći iz državnog proračuna za aktualne projekte, iznos od 312.392 kn na ime tekućih pomoći iz županijskih proračuna za biračke odbore i financiranje manifestacije Dan mladih Istarske županije, iznos od 12.000 kn na ime tekućih pomoći iz gradskih proračuna za sufinanciranje organizacijske manifestacije Dan mladih Istarske županije prema sporazumu, iznos od 611.612 kn čini decentralizirana sredstava iz gradskih proračuna namijenjena vatrogastvu, iznos od 2.000 kn na ime tekućih pomoći iz općinskog proračuna za sufinanciranje organizacijske manifestacije Dan mladih Istarske županije prema sporazumu te iznos od 2.312.835 kn doznačen je na ime tekućih pomoći iz općinskih proračuna koji čini decentralizirana sredstava namijenjena vatrogastvu.

U 2020. godini uplaćeno je 5.827.147 kn na ime kompenzacijskih mjera zbog izmjene Zakona o porezu na dohodak, a kojih nije bilo u 2021. godini.

**BILJEŠKA br. 8**

Kapitalne pomoći proračunu iz drugih proračuna i izvanproračunskim korisnicima (AOP056) - iznose 2.469.490 kn odnosno od Ministarstva regionalnog razvoja doznačen je iznos od 682.224 kn za energetsku obnovu Dječjeg kreativnog centra, iznos od 222.695 kn doznačen je od Ministarstva zaštite okoliša i prirode za sanaciju odlagališta otpada Kaštijun, a iznos od 1.564.571 kn od državnog proračuna za realizaciju projekta Pulski fortifikacijski sustav.

**BILJEŠKA br. 9**

Kapitalne pomoći od izvanproračunskih korisnika (AOP059) - iznose 1.494.218 kn i za 43,6% ostvarene su manje nego u 2020. godini. Prihod je ostvaren od Županijske uprave za ceste - usluge stanice za tehnički pregled vozila, a sukladno čl. 4. Pravilnika o naplati godišnje naknade za uporabu javnih cesta što se plaća pri registraciji motornih i priključnih vozila. Navedeni prihodi ovise o financiranju određenih projekata u pojedinoj godini od strane izvanproračunskih korisnika.

**BILJEŠKA br. 10**

Tekuće pomoći temeljem prijenosa EU sredstava (AOP070) - ostvarene su u iznosu od 4.825.496 kn za:

* Projekt Zajedno do znanja 2 i Zajedno do znanja 3 kojima se osiguravaju pomoćnici u nastavi te pomoć učenicima s poteškoćama u razvoju u osnovnim školama na području Pule u sveukupnom iznosu od 2.072.379 kn;
* Projekt Školska shema kojim država financira voće, povrće i mlijeko u osnovnim školama radi podizanja svijesti o značenju zdrave prehrane u iznosu od 180.427 kn;
* Projekt ITU za poslove vezane za koordinaciju provedbe Strategije razvoja urbanog područja Pula te provedbu mehanizma integriranih teritorijalnih ulaganja (ITU mehanizam) u iznosu od 1.031.772 kn;
* Projekt Đir po Puli u iznosu od 239.803 kn čiji je cilj promicati zdrave navike djece predškolske i školske dobi te utjecati na svijest naših najmlađih, ali i svih građana o zdravoj prehrani uz praktične primjere i niz drugih aktivnosti;
* Projekt Razmisli, odvoji, uštedi u iznosu od 458.855 kn kojim se građane upoznaje s važnosti i koristima održivog gospodarenja otpadom, odnosno sprječavanje nastanka otpada, pravilno odvajanje otpada u kućanstvima, kućno kompostiranje i ponovnu uporabu;
* Projekt SOS u iznosu od 3.820 kn čiji je cilj direktno utjecati na smanjenje stope nezaposlenosti i socijalne isključenosti radeći na konkurentnosti mladih na tržištu rada, rješavajući probleme nedovoljnog razvoja socijalnih i organizacijskih vještina te drugih kompetencija;
* Projekt Centar podrške 521 u iznosu od 512.736 kn, prijavljenog u sklopu ITU mehanizma s ciljem aktivnog uključivanja i poboljšanja zapošljavanja te razvoja inovativnih socijalnih usluga za ranjive skupine na području Pule;
* Projekt Ne budi u pensiru, s nama si na miru u iznosu od 325.704 kn s ciljem pružanja usluga pomoći u kući nemoćnima.

**BILJEŠKA br. 11**

Kapitalne pomoći temeljem prijenosa EU sredstava (AOP071) - iznose 7.521.327 kn, a odnose se na realizaciju Projekta Pulski fortifikacijski sustav.

**BILJEŠKA br. 12**

Naknade za koncesije (AOP087) - iznose 3.825.979 kn ostvarene su za 54,5% više nego u istom izvještajnom razdoblju 2020. godine, a odnose se na naknade za koncesije na pomorskom dobru ostvarene u iznosu od 2.927.815 kn te naknade za koncesijsko odobrenje u iznosu od 898.164 kn. Porast je zabilježen zbog većeg broja odobrenja koncesija na pomorskom dobru zbog bolje gospodarske situacije.

**BILJEŠKA br. 13**

Prihodi od zakupa i iznajmljivanja imovine (AOP088) - iznose 21.312.725 kn i za 4,0% ili 891.345 kn su manje ostvareni nego u 2020. godini. Na smanjenje prihoda od zakupa poslovnih prostora utjecala je odluka Grada kojom se zakupci koji posluju više od 25 godina na području grada oslobađaju od plaćanja zakupnine za 50%, a oni koji posluju do 25 godina oslobađaju plaćanja zakupnine za 30% zbog pomoći u poslovanju uzrokovane epidemijom bolesti Covid-19.

**BILJEŠKA br. 14**

Naknada za korištenje nefinancijske imovine (AOP089) - iznose 1.435.152 kn i ostvarena je za 10,4% više u odnosu na isto razdoblje izvještavanja 2020. godine. Na povećanje ove vrste prihoda utjecala je bolja naplata spomeničke rente.

**BILJEŠKA br. 15**

Ostali prihodi od nefinancijske imovine (AOP092) - iznose 264.410 kn i bilježe porast zbog većeg broja zahtjeva odnosno bolje naplate naknade za legalizacijom objekata.

**BILJEŠKA br. 16**

Ostale pristojbe i naknade (AOP106) - iznose 2.126.988 kn i za 92,9% su ostvarene više nego u istom razdoblju 2020. godine zbog bolje turističke sezone u 2021. godini. Turistička pristojba je ostvarena u iznosu od 1.603.781 kn odnosno za 867.261 kn više nego u 2020. godini, a turistička pristojba za noćenje na plovnom objektu u iznosu od 523.207 kn odnosno za 287.758 kn više nego u 2020. godini.

Razliku od 157 kn čini ostvarena boravišna pristojba u 2020. godini doznačena od Turističke zajednice grada Pule. U 2020. godini novim Zakonom o turističkim pristojbama definiran je novi način plaćanja turističke pristojbe, a i mijenja se sam naziv iz boravišne u turističku pristojbu.

**BILJEŠKA br. 17**

Prihodi od vodnog gospodarstva (AOP109) - iznose 83.109 kn i bilježe smanjenje za 31,3%. Vodni doprinos obračunavaju i naplaćuju Hrvatske vode te Gradu pripada 8% vodnog doprinosa naplaćenog na njegovom području.

**BILJEŠKA br. 18**

Ostali nespomenuti prihodi (AOP112) - ostvareni su u iznosu od 4.490.576 kn odnosno za 27,6% više nego u 2020. godini u istom izvještajnom razdoblju. Na povećanje prihoda utjecale su uplate prema sklopljenim ugovorima stvarnih troškova gradnje čije financiranje nije predviđeno Programom gradnje i financiraju privatni investitori, a razlog tomu je što su u 2021. godini nastavljeni prošlogodišnji radovi te se ugovaraju novi za izgradnju prometnica, više je ostvaren prihod od nasljedstva, povrati sredstava u proračun te naknada za odlagalište otpada na lokaciji Kaštijun.

**BILJEŠKA br. 19**

Tekuće donacije (AOP124) - iznose 97.340 kn odnosno za 150,7% više nego u 2020. godini u istom izvještajnom razdoblju. Povećanje je vrijednosno manje značajno na što je utjecala donacija od subjekta izvan općeg proračuna za organizaciju manifestacije Advent u Puli.

**BILJEŠKA br. 20**

Kapitalne donacije (AOP125) - iznose 403.721 kn, a odnose se na donaciju Plana ( I ID UPU IPZ), Plana (I ID UPU Ribarska koliba), Plana (IX ID GUP-a), EKK Trgovinskog centra Pula, donaciju za radove na stepenicama u Lussijevoj ulici te donaciju gola sa mrežom za dječje igralište.

**BILJEŠKA br. 21**

Kazne za prometne i ostale prekršaje u nadležnosti MUP-a (AOP140) - iznose 1.821.611 kn i bilježe povećanje za 18,0% zbog većeg broja izdanih kazni za nepropisno parkirana vozila u ljetnim mjesecima odnosno naplatu istih.

**BILJEŠKA br. 22**

Ostali prihodi (AOP145) - ostvareni su u iznosu od 277.562 kn što je za 150,4% više nego u 2020. godini u istom izvještajnom razdoblju, a na povećanje je utjecala djelomična naplata po jednoj presudi u iznosu od 235.317 kn.

**BILJEŠKA br. 23**

U skladu s odredbama Pravilnika o proračunskom računovodstvu i računskom planu („Narodne novine“ br. 124/14, 115/15, 87/16, 3/18, 126/19 i 108/20) u izvještaju PR-RAS sredstva namijenjena proračunskim korisnicima iz nadležnosti Grada odnosno rashodi koji su financirani iz tih sredstava iskazana su na podskupini 367-Prijenosi proračunskim korisnicima iz nadležnog proračuna za financiranje redovne djelatnosti, a ne raspoređeni prema prirodnoj vrsti i to isključivo prema novčanom načelu.

**BILJEŠKA br. 24**

**Rashodi poslovanja**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks 5/4 | Povećanje/ Smanjenje |
|
| **1** | **2** | **3** | **4** | **5** | **6** | **5-4** |
| 31 | Rashodi za zaposlene | 147 | 26.377.144 | 27.795.539 | 105,4 | 1.418.395 |
| 32 | Materijalni rashodi | 158 | 84.337.884 | 90.288.912 | 107,1 | 5.951.028 |
| 34 | Financijski rashodi | 191 | 2.181.539 | 1.180.718 | 54,1 | -1.000.821 |
| 35 | Subvencije | 210 | 18.355.349 | 11.332.697 | 61,7 | -7.022.652 |
| 36 | Pomoći dane u ino. i unutar općeg proračuna | 219 | 74.371.747 | 81.860.207 | 110,1 | 7.488.460 |
| 37 | Naknade građanima i kućanstvima na temelju osiguranja i druge naknade | 247 | 6.571.011 | 6.900.185 | 105,0 | 329.174 |
| 38 | Ostali rashodi | 258 | 46.537.077 | 49.152.210 | 105,6 | 2.615.133 |
| 3 | RASHODI POSLOVANJA | 146 | 258.731.751 | 268.510.468 | 103,8 | 9.778.717 |

**BILJEŠKA br. 25**

Ostali rashodi za zaposlene (AOP153) - iznose 1.329.670 kn i za 421.335 kn odnosno 46,4% su veći u odnosu na 2021. godinu zbog isplaćenih naknada zaposlenima te više isplaćenih otpremnina. U 2020. godini zbog bolesti Covid-19 nije isplaćen regres za godišnji odmor.

**BILJEŠKA br. 26**

Usluge telefona, pošte i prijevoza (AOP173) - iznose 8.591.140 kn i evidentiraju najveće povećanje materijalnih rashoda, za 593,0% zbog promjene iskazivanja naknade za obavljanje javnog gradskog prijevoza koji smo u odnosu na 2020. godinu iskazali kao subvenciju trgovačkim društvima u javnom sektora.

**BILJEŠKA br. 27**

Usluge tekućeg i investicijskog održavanja (AOP174) - iznose 8.439.800 kn i smanjene su za 5,3% ili 475.007 kn. Tijekom 2021. godine porast investicijskog održavanja zabilježen je u OŠ Giuseppina Martinuzzi, OŠ Monte Zaro te OŠ Stoja dok je značajnije smanjenje rashoda investicijskog održavanja evidentirano na objektima u vlasništvu Grada koji su se odrazili na sveukupno smanjenje rashoda u ovom odjeljku.

**BILJEŠKA br. 28**

Usluge promidžbe i informiranja (AOP175) - iznose 2.876.402 kn, smanjene su za 17,6% u odnosu na 2020. godinu zbog manjih promidžbenih i informativnih aktivnosti.

**BILJEŠKA br. 29**

Komunalne usluge (AOP176) - iznose 47.059.881 kn i smanjene su za 1.056.700 kn. Najznačajnije smanjenje komunalnih usluga evidentirano je kod održavanja javne rasvjete i kod održavanja građevina javne odvodnje oborinskih voda.

**BILJEŠKA br. 30**

Zdravstvene i veterinarske usluge (AOP178) - iznose 559.992 kn, smanjene su za 14,5% u odnosu na 2020. godinu kada je bilo veće izdvajanje za sklonište za napuštene životinje te veća izdvajanja za provođenje projekta za kontrolu suzbijanja populacije galeba Klaukavca.

**BILJEŠKA br. 31**

Ostale usluge (AOP181) - iznose 2.504.792 kn i veće su za 11,7% zbog većih rashoda za usluge tehničke i tjelesne zaštite u odnosu na isto razdoblje 2020. godine te većih rashoda za naknadu u visini od 1% od ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak koju naplaćuje Porezna uprava.

**BILJEŠKA br. 32**

Reprezentacija (AOP186) - iznosi 114.245 kn i za 35.580 kn ili 45,2% je utrošeno više nego 2020. godine. Mjesni odbori i vijeća nacionalnih manjina evidentiraju veće rashode reprezentacije za 21.099 kn, a Grad za 14.481 kn.

**BILJEŠKA br. 33**

Pristojbe i naknade (AOP188) - iznose 290.073 kn, smanjene su za 41,8% u odnosu na 2020. godinu zbog manjih rashoda javnobilježničkih naknada, predujmova za provođenje ovršnih rješenja i parničnih troškova sukladno rješenjima suda.

**BILJEŠKA br. 34**

Ostali nespomenuti rashodi poslovanja (AOP190) - iznose 5.761.974 kn i povećani su za 17,5% u odnosu na 2020. godinu zbog naknade troškova izborne promidžbe, naknada biračkih odbora te ostalih rashoda vezanih za provođenje izbora jedinice lokalne samouprave.

**BILJEŠKA br. 35**

Materijalni rashodi koji bilježe značajno povećanje ili smanjenje u postotnom iznosu, a nisu komentirani, nisu vrijednosno značajni.

**BILJEŠKA br. 36**

Kamate za primljene kredite i zajmove (AOP200) - utrošen je iznos od 851.893 kn, a odnose se na rashode za kamate po kreditu za izgradnju OŠ Veli Vrh (I i II faza). Smanjene su iz razloga što su otplatom smanjene glavnice kredita te je došlo do smanjenja kamatnih stopa po oba kredita u zadnjem kvartalu 2021. godine.

**BILJEŠKA br. 37**

Subvencije trgovačkim društvima u javnom sektoru (AOP213) - iznose 370.000 kn i bilježe smanjenje od 95,2% što je objašnjeno u bilješci broj 26 (AOP173).

**BILJEŠKA br. 38**

Subvencije trgovačkim društvima i zadrugama izvan javnog sektora (AOP216) **-** iznose 9.984.333 kn, a odnose se na sufinanciranje programa i projekata od interesa za opće dobro. Evidentirano je povećanje rashoda sufinanciranja redovitih programa za djecu smještenu u predškolske ustanove drugih osnivača te većeg broja subvencija kamata na kredite po kreditnim linijama.

**BILJEŠKA br. 39**

Subvencije poljoprivrednicima i obrtnicima (AOP217) - iznose 921.702 kn i evidentiraju smanjenje iz razloga što se u 2020. godini izdvojilo više sredstva za subvencije po programu potpora razvoja gospodarstva.

**BILJEŠKA br. 40**

Tekuće pomoći unutar općeg proračuna (AOP227) - iznose 819.605 kn odnosno 34,4% manje nego u 2020. godini kada se kupila zaštitna oprema i materijal za potrebe zdravstvenih ustanova čiji je osnivač Istarska županija i dala pomoć Sisačko-moslavačkoj županiji zbog potresa.

**BILJEŠKA br. 41**

Prijenos proračunskim korisnicima iz nadležnog proračuna (AOP235), iskazan po novčanom načelu, za financiranje redovne djelatnosti daje se u nastavku:

|  |  |  |  |  |  |
| --- | --- | --- | --- | --- | --- |
| RB | NAZIV KORISNIKA | IZNOS | | | UKUPNO 367 |
| 36711 | 36712 | 36714 |
| 1 | DV RINTINTIN | 4.174.182 | 0 | 0 | 4.174.182 |
| 2 | OŠ ŠIJANA | 1.676.972 | 5.000 | 0 | 1.681.972 |
| 3 | OŠ VELI VRH | 2.243.664 | 5.000 | 0 | 2.248.664 |
| 4 | OŠ VERUDA | 1.623.282 | 5.000 | 0 | 1.628.282 |
| 5 | OŠ MONTE ZARO | 1.781.723 | 2.500 | 0 | 1.784.223 |
| 6 | DC VERUDA | 2.770.482 | 0 | 0 | 2.770.482 |
| 7 | OŠ G.MARTINUZZI | 1.492.171 | 4.000 | 0 | 1.496.171 |
| 8 | OŠ KAŠTANJER | 1.446.271 | 5.000 | 0 | 1.451.271 |
| 9 | OŠ T.PERUŠKA | 1.066.739 | 3.000 | 0 | 1.069.739 |
| 10 | OŠ STOJA | 1.082.153 | 3.500 | 0 | 1.085.653 |
| 11 | DV PULA | 12.106.776 | 57.996 | 0 | 12.164.772 |
| 12 | DV MALI SVIJET | 13.774.544 | 20.902 | 0 | 13.795.446 |
| 13 | OŠ VIDIKOVAC | 1.642.387 | 6.000 | 0 | 1.648.387 |
| 14 | GRADSKA KNJIŽNICA | 4.091.521 | 505.036 | 0 | 4.596.557 |
| 15 | ISTARSKO NARODNO KAZALIŠTE | 5.308.190 | 1.546.465 | 0 | 6.854.655 |
| 16 | OŠ CENTAR | 1.218.362 | 3.000 | 0 | 1.221.362 |
| 17 | JAVNA VATROGASNA POSTROJBA | 13.441.334 | 84.665 | 0 | 13.525.999 |
| 18 | ŠKOLA ZA ODGOJ I OBRAZOVANJE | 1.505.746 | 2.000 | 0 | 1.507.746 |
| UKUPNO 367 | | 72.446.500 | 2.259.064 | 0 | 74.705.564 |

Navedeni rashodi financirani su iz gradskih i decentraliziranih sredstava te projekata Zajedno do znanja i Školska shema, iskazani po novčanom načelu.

**BILJEŠKA br. 42**

Kapitalne pomoći temeljem prijenosa EU sredstava (AOP241) - iznose 1.999.098 kn, a odnose se na projekt Pulski fortifikacijski sustav u odnosu na isto razdoblje izvještavanja 2020. godine.

**BILJEŠKA br 43**

Tekuće donacije u novcu (AOP260) - iznose 38.804.518 kn i bilježe rast od 25,0% iz razloga što su u 2021. godini bila veća izdvajanja za provođenje sportskih aktivnosti djece i mladeži, djelovanje sportskih sportskih udruga i sportske zajednice te korištenje sportskih objekata.

**BILJEŠKA br. 44**

Tekuće donacije iz EU sredstava (AOP262) - iznose 399.253 kn i čine sredstva za projekt Pulski fortifikacijski sustav Turističkoj zajednici Grada Pule.

**BILJEŠKA br. 45**

Kapitalne pomoći kreditnim i ostalim financijskim institucijama te trgovačkim društvima u javnom sektoru (AOP275) - iznose 9.948.439 kn i za 35,3% su manje iz razloga što je Grad u 2020. godini dao kapitalnu pomoć za izgradnju plinske infrastrukture Punta Verudela te za projektiranje i izgradnju vodnih građevina na Valkanama.

**BILJEŠKA br. 46**

**Prihodi od prodaje nefinancijske imovine**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks (5/4) | Povećanje / Smanjenje |
|
| **1** | **2** | **3** | **4** | **5** | **6** | **5-4** |
| 71 | Prihodi od prodaje neproizvedene dugotrajne imovine | 293 | 9.255.459 | 15.112.165 | 163,3 | 5.856.706 |
| 72 | Prihodi od prodaje proizvedene dugotrajne imovine | 305 | 1.414.904 | 3.193.398 | 225,7 | 1.778.494 |
| 7 | PRIHODI OD PRODAJE NEFINANC. IMOVINE | 292 | 10.670.363 | 18.305.563 | 171,6 | 7.635.200 |

**BILJEŠKA br. 47**

Zemljište (AOP295) - iznose 15.112.165 kn i za 63,3% je više ostvaren prihod od prodaje zemljišta u odnosu na isto razdoblje u 2020. godini zbog potrebe za gradnjom.

**BILJEŠKA br. 48**

Stambeni objekti (AOP307) - prihodi su ostvareni u iznosu od 3.033.666 kn odnosno za 137,3% je više u odnosu na isto razdoblje 2020. godine. U 2021. godini Grad je prodao 13 stambenih jedinica od čega 10 putem licitacije, a 3 stana sudskim putem iz razloga što je određeno razvrgnuće suvlasničke zajednice.

**BILJEŠKA br. 49**

**Rashodi za nabavu nefinancijske imovine**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks (5/4) | Povećanje / Smanjenje |
|
| **1** | **2** | **3** | **4** | **5** | **6** | **5-4** |
| 41 | Rashodi za nabavu neproizvedene dugotrajne imovine | 345 | 2.344.861 | 2.449.837 | 104,5 | 104.976 |
| 42 | Rashodi za nabavu proizvedene dugotrajne imovine | 357 | 30.968.620 | 51.551.147 | 166,5 | 20.582.527 |
| 45 | Rashodi za dodatna ulaganja na nefinancijske imovini | 396 | 7.556.992 | 2.737.479 | 36,2 | -4.819.513 |
| 4 | RASHODI ZA NABAVU NEFINANCIJSKE IMOVINE | 344 | 40.870.473 | 56.738.463 | 138,8 | 15.867.990 |

**BILJEŠKA br. 50**

Licence (AOP353) - iznose 126.838 kn, a kupljene su za informatičku podršku.

**BILJEŠKA br. 51**

Stambeni objekti (AOP359) - iznose 95.042 kn i uvećani su zbog kupnje jednog stana putem sudske nagodbe.

**BILJEŠKA br. 52**

Poslovni objekti (AOP 360) - iznose 17.397.100 kn i povećanje je evidentirano zbog provođenja projekta pod nazivom „Pulski fortifikacijski sustav kao novi kulturno turistički proizvod“ kojim je uređena utvrda Kaštel, proveli su se radovi na realizaciji dizala koji povezuje tunele, uredilo se dvorište, sanirale postojeće podzemne i nadzemne građevine i dr., a sve u svrhu promicanja kulturnih i turističkih sadržaja.

**BILJEŠKA br. 53**

Ceste, željeznice i ostali prometni objekti (AOP361) - ostvareni su u iznosu od 20.144.520 kn odnosno za 17,2% više, zbog većeg broja pokrenutih investicija izgradnja prometnica u odnosu na isto razdoblje 2020. godine.

**BILJEŠKA br. 54**

Ostali građevinski objekti (AOP362) - iznose 9.882.738 kn odnosno za 92,4% više nego 2020. godine zbog sanacije odlagališta otpada Kaštijun te realizacije projekta izgradnje skloništa za životinje.

**BILJEŠKA br. 55**

Uređaji, strojevi i oprema za ostale namjene (AOP370) - iznose 1.170.880 kn i smanjeni su jer su u 2020. godini bila veća izdvajanja zbog kupnje posuda za selektivno prikupljanje otpada.

**BILJEŠKA br. 56**

Prijevozna sredstva u pomorskom i riječnom prometu (AOP375) - u 2020. godini je evidentirana kapitalna donacija u iznosu od 570.000 kn, plovila primljena ostavinskim rješenjem.

**BILJEŠKA br. 57**

Ostale nespomenute izložbene vrijednosti (AOP381) - u 2021. godini nisu realizirane, a u 2020. godini iznose 100.000 kn zbog kupnje umjetničkih fotografija.

**BILJEŠKA br. 58**

Umjetnička, literarna i znanstvena djela (AOP388) - iznose 885.444 kn i za razliku od 2020. godine u 2021. godini su evidentirane donacije Plana u vrijednosti od 187.500 kn, usluge izrade plana razvoja grada u iznosu od 557.106 kn te ostali dokumente prostornog uređenja u iznosu od 140.838 kn.

**BILJEŠKA br. 59**

Dodatna ulaganja na građevinskim objektima (AOP397) - iznose 1.031.815 kn i ostvareni su za 82,4% manje jer su u 2020. godini izvedeni radovi energetske obnove zgrade Dječjeg kreativnog centra, popravka krova u Društvenom centru Rojc te dodatnih ulaganja u Školi za odgoj i obrazovanje - kupnja i ugradnja dizala za osobe s invaliditetom, izgradnja platforme te adaptacija sanitarija. U 2021. godini izvršena su ulaganja u sanaciju zgrade Društvenog centra Rojc.

**BILJEŠKA br. 60**

PRIMICI OD FINANCIJSKE IMOVINE I ZADUŽIVANJA (AOP410) - iznose 0 odnosno u 2021. godini nije bilo novog zaduženja.

**BILJEŠKA br. 61**

**Izdaci za financijsku imovinu i otplate zajmova**

|  |  |  |  |  |  |  |
| --- | --- | --- | --- | --- | --- | --- |
| Razred / Skupina | Naziv | AOP | Ostvareno u izvještajnom razdoblju prethodne godine | Ostvareno u izvještajnom razdoblju tekuće godine | Indeks (5/4) | Povećanje / Smanjenje |
|  |
| **1** | **2** | **3** | **4** | **5** | **6** | **5-4** |  |
| 53 | Izdaci za dionice i udjele u glavnici | 573 | 385.978 | 0 | 0,0 | -385.978 |  |
| 54 | Izdaci za otplatu glavnice primljenih kredita i zajmova | 586 | 6.427.796 | 6.421.655 | 99,9 | -6.141 |  |
| 5 | IZDACI ZA FIN. IMOVINU I OTPLATE ZAJMOVA | 521 | 6.813.774 | 6.421.655 | 94,2 | -392.119 |  |

**BILJEŠKA br. 62**

Dionice i udjeli u glavnici trgovačkih društva u javnom (AOP579) - u 2021. godini Grad nema evidentiranih izdataka dok je u 2020. godini Grad kupio poslovni udio u društvu Fratarski d.o.o. čime je stekao 100%-tni udio u vlasništvu.

**BILJEŠKA br. 63**

Otplata glavnice primljenih kredita od tuzemnih kreditnih institucija izvan javnog sektora (AOP599) - iznosi 3.771.655 kn, a čini otplatu glavnice dugoročnih kredita za izgradnju OŠ Veli Vrh I faza u iznosu od 1.703.378 kn i II faza u iznosu od 2.068.277 kn.

**BILJEŠKA br. 64**

Otplata glavnice primljenih zajmova od tuzemnih trgovačkih društava izvan javnog sektora (AOP606) - iznosi 2.650.000 kn, a čini otplatu po zaduženju iz 2017. godine za dobiveni financijski zajam za financiranje izgradnje kružnog toka uz prateću komunalnu infrastrukturu na cesti Prekomorskih brigada, a temeljem Sporazuma o kreditiranju izgradnje kružnog toka sklopljenog između Grada Pule i trgovačkog društva.

**Obrazac RAS-funkcijski - Izvještaj rashodima prema funkcijskoj klasifikaciji**

**BILJEŠKA br. 65**

Izvještaj prikazuje ukupne rashode poslovanja (AOP146) umanjene za Prijenose proračunskim korisnicima iz nadležnog proračuna za financiranje redovne djelatnosti (AOP235) i ukupne rashode za nabavu nefinancijske imovine (AOP344) iz obrasca PR-RAS, razvrstane prema funkcijskoj klasifikaciji.

**Obrazac P-VRIO - Izvještaj o promjenama u vrijednosti i obujmu imovine i obveza**

PROMJENE U VRIJEDNOSTI IMOVINE

**BILJEŠKA br. 66**

Dionice i udjeli u glavnici (AOP015) - povećanje za 21.883.000 kn odnosno Uljanik pomorstvo d.o.o. u stečaju prenosi udjele od Fratarski d.o.o. za 156.800 kn, a društvo Vodovod d.o.o. prenosi Gradu udjele od Luka Pula d.o.o. za 21.726.200 kn. Evidentiranje u Gradu se provodi nakon provedbe promjene u sudskom registru.

PROMJENE U OBUJMU IMOVINE

**BILJEŠKA br. 67**

Neproizvedena dugotrajna imovina (AOP020) - za 4.653.327 kn evidentira povećanje zbog nasljedstva zemljišta u vrijednosti od 633.327 kn te Odlukom o darovanju, Grad je od Republike Hrvatske dobio zemljište u vrijednosti od 4.020.000 kn.

**BILJEŠKA br. 68**

Neproizvedena dugotrajna imovina (AOP020) - za 26.963.773 kn evidentira smanjenje imovine uslijed usklađenja podataka sa pomoćnom evidencijom - registrom nekretnina. Zbog unosa novih jedinica imovine, pojedinačnih procjena jedinica imovine prema stvarnom položaju i namjeni, evidentiranja promjena prema pristiglim završnim rješenjima Općinskog suda u Puli i/ili prvostupanjskim rješenjima Područnog ureda za katastar, dopunjavanja podataka, migriranja jedinica u pripadajuće podportfelje, unosa interne procjene vrijednosti jedinice imovine, unosa promjena prema Odlukama o prihvatu ponuda i sklapanju ugovora o kupoprodaji nekretnina sukladno provedenoj promjeni u zemljišnim knjigama, dodjeljivanja pojedinim jedinicama status neaktivnosti i sl. Grad godišnje vrši usklađenje poslovnih knjiga.

**BILJEŠKA br. 69**

Proizvedena dugotrajna imovina (AOP021) - povećanje za 4.378.541 kn zbog dobivenih spremnika za odvojeno prikupljanje otpada od Fonda za zaštitu okoliša i energetsku učinkovitost u vrijednosti od 4.356.041 kn te donacije računala Ministarstva prostornog uređenja, graditeljstva i državne imovine u vrijednosti od 22.500 kn.

**BILJEŠKA br. 70**

Proizvedena dugotrajna imovina (AOP021) - smanjenje za 1.861.118 kn zbog prijenosa investicija prema tablici koja slijedi:



**BILJEŠKA br. 71**

Dugotrajna nefinancijska imovina u pripremi (AOP024) - smanjenje za 7.574.288 kn zbog presude Vrhovnog suda RH, Posl. br. REV-X 1135/2017-2 od 03.02.2021. g. kojom je Grad bio u obvezi vratiti imovinu tužitelju.

**BILJEŠKA br. 72**

Potraživanja za prihode poslovanja (AOP032) - evidentira smanjenje za 5.553.936 kn, a Potraživanja od prodaje nefinancijske imovine (AOP033) evidentiraju smanjenje za 271.288 kn zbog otpisa temeljem odluka ili zaključaka, pravomoćnih rješenja o zaključenju stečajnog postupka nad pravnom osobom ili u postupku likvidacije na temelju pravomoćnog rješenja o brisanju pravne osobe iz Sudskog registra, otpisa po predstečajnim nagodbama, obustava postupaka od strane suca za prekršaje na ime kazni za prekršaje u prometu, kazni za parking i otpisa po inventuri.

PROMJENE U VRIJEDNOSTI OBVEZA

**BILJEŠKA br. 73**

Obveze za kredite i zajmove (AOP039) - smanjenje obveza zbog revalorizacije kredita odnosno pozitivne tečajne razlike u sveukupnom iznosu od 94.074 kn od čega za OŠ Veli Vrh, I faza u iznosu od 41.273 kn i OŠ Veli Vrh, II faza u iznosu od 52.801 kn.

**Obrazac Obveze**

**BILJEŠKA br. 74**

Stanje obveza na kraju izvještajnog razdoblja (AOP036) - iznose 61.302.702 kn.

Razliku u odnosu na iskazane obveze u obrascu Bilanca čini iznos od 9.526.487 kn, a odnosi se na potencijalne obveze Grada zbog potraživanja od građana za naknadu za uređenje voda za stambene prostore i poslovne prostore za zakupce koje se doznačuju na račun Hrvatskih voda nakon uplate od strane fizičkih i pravnih osoba (ne smatra se obvezom Grada).

**BILJEŠKA br. 75**

U obrascu Obveze, iz prometa podskupine 239 izuzete su međusobne obveze proračunskih korisnika i iskazane u AOP003 i AOP020 sukladno Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave.

Otvorene međusobne obveze iznose 1.662.287 kn (AOP091), u cijelosti čine čine nedospjele obveze za naknadu za uređenje voda za stambeni i poslovni prostor što se doznačuje Hrvatskim vodama, obveze za uplatu 55% sredstava od prodaje stanova u državni proračun temeljem obračuna za prosinac 2021. godine, povrate u državni proračun za neutrošena decentralizirana sredstva te obvezu za neutrošene vlastite i namjenske prihode/primitke proračunskih korisnika uplaćene u proračun.

**Obrazac BIL - Bilanca**

**BILJEŠKA br. 76**

**Nefinancijska imovina**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Stanje 1. siječnja | Stanje 31. prosinca | Indeks (5/4) | Povećanje/ Smanjenje |
|
| **1** | **2** | **3** | **4** | **5** | **6** | **5-4** |
| 01 | Neproizvedena dugotrajna imovina | 003 | 5.809.484.701 | 5.785.702.438 | 99,6 | -23.782.263 |
| 02 | Proizvedena dugotrajna imovina | 007 | 633.448.201 | 633.857.334 | 100,1 | 409.133 |
| 03 | Plemeniti metali i ostale pohranjene vrijednosti | 046 | 2.111.904 | 2.111.904 | 100,0 | 0 |
| 05 | Dugotrajna nefinancijska imovina u pripremi | 051 | 29.392.621 | 31.358.820 | 106,7 | 1.966.199 |
| 0 | NEFINANCIJSKA IMOVINA | 002 | 6.474.437.427 | 6.453.030.496 | 99,7 | -21.406.931 |

**BILJEŠKA br. 77**

Ostali građevinski objekti (AOP12) - iznose 209.665.236 kn i evidentiraju povećanje za 19,6% zbog okončanja investicija koje su tijekom 2021. godine knjižene u ovom odjeljku, a od kojih su najzanačajnije: dizalo na utvrdi Kaštel u iznosu od 20.596.268 kn, parkiralište Valturska ukupno 1.015.310 kn, izgradnja i dogradnja infrastrukturne namjene vodnogospodarskog sustava Pragrande u iznosu od 867.213 kn, elektronička komunikacijska infrastruktura Štinjan-Monumenti u iznosu od 627.716 kn, oborinska odvodnja Sv. Mihovil u iznosu od 576.393 kn i dr.

**BILJEŠKA br. 78**

Uređaji, strojevi i oprema za ostale namjene (AOP021) - iznosi 29.275.739 kn i u odnosu na 2020. godinu bilježi porast zbog primljene opreme od Fonda za zaštitu okoliša za selektivno prikupljanje otpada, komposteri u vrijednosti od 4.356.041 kn.

**BILJEŠKA br. 79**

Umjetnička, literarna i znanstvena djela (AOP043) - iznose 1.445.064 kn i bilježe uvećanje zbog investicije u planove razvoja grada odnosno strategije razvoja urbanog područja Pule u vrijednosti od 557.106 kn.

**BILJEŠKA br. 80**

Ostala nematerijalna proizvedena imovina (AOP044) - iznosi 200.850 kn i za razliku od 2020. godine, u 2021. godini investirano je u studiju izvedivosti i plan razvoja širokopojasne infrastrukture za područje grada.

**BILJEŠKA br. 81**

Građevinski objekti u pripremi (AOP052) - iznose 26.990.304 kn i za 49,6% iznose više nego 2020. godine. Tijekom 2021. godine evidentirano je 52.797.420 kn novih investicija, a u imovinu na pripadajući račun, knjiženo je 43.845.917 kn. Najznačajnije investicije u pripremi koje su utjecale na povećanje ove podskupine su: izgradnja skloništa za napuštene životinje, rekonstrukcija Paduljskog puta, sanacija zgrade Društvenog centra Rojc, sanacija odlagališta Kaštijun, izgradnja plinovoda u dijelu Šišanske ceste te uređenje kupališta i plaža.

**BILJEŠKA br. 82**

Ostala nefinancijska dugotrajna imovina u pripremi (AOP057) - iznosi 4.368.516 kn te je smanjena za 61,5% zbog presude kojom je Grad izvršio povrat podataka tužitelju.

**BILJEŠKA br. 83**

**Financijska imovina**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Stanje 1. siječnja | Stanje 31. prosinca | Indeks (5/4) | Povećanje / Smanjenje |
| **1** | **2** | **3** | **4** | **5** | **6** | **5-4** |
| 11 | Novac u banci i blagajni | 064 | 45.325.099 | 31.724.712 | 70,0 | -13.600.387 |
| 12 | Depoziti, jamčevni polozi i potraživanja od zaposlenih te za više plaćene poreze i ostalo | 073 | 845.662 | 339.083 | 40,1 | -506.579 |
| 15 | Dionice i udjeli u glavnici | 129 | 235.678.717 | 264.053.246 | 112,0 | 28.374.529 |
| 16 | Potraživanja za prihode poslovanja | 141 | 52.075.629 | 45.799.932 | 87,9 | -6.275.697 |
| 17 | Potraživanja od prodaje nefinancijske imovine | 157 | 5.056.037 | 4.371.549 | 86,5 | -684.488 |
| 19 | Rashodi budućih razdoblja i nedospjela naplata prihoda | 158 | 2.230.170 | 2.286.088 | 102,5 | 55.918 |
| 1 | FINANCIJSKA IMOVINA | 63 | 341.211.314 | 348.574.610 | 102,2 | 7.363.296 |

**BILJEŠKA br. 84**

Izdvojena novčana sredstva (AOP070) - iznose 413.498 kn, a odnose se na presudu koja se vodila kod Općinskog suda pod brojem Posl. broj P-653/19-81 od 03.04.2020. godine i koja je po pravomoćnosti otpremljena na prisilnu naplatu u FINA-u.

**BILJEŠKA br. 85**

Potraživanja za više plaćene poreze i doprinose (AOP079) - iznose 16.423 kn i čine potraživanja zbog žalbe službenika na rješenje o rasporedu i plaći.

**BILJEŠKA br. 86**

Ostala potraživanja (AOP080) - iznose 169.757 kn, a čine ih: potraživanja za naknade koje se refundiraju odnosno potraživanje za bolovanje preko 42 dana i kućnu njegu od strane Hrvatskog zavoda za zdravstveno osiguranje u iznosu 31.478 kn, ostala nespomenuta potraživanja u iznosu od 58.429 kn koja čine potraživanja za osporavane presude za koje su sredstva skinuta sa računa Grada od strane FINA-e, za više isplaćena sredstva iz proračuna po računima ili programima koja nisu realizirana i sl., a od navedenog iznosa potraživanje 2021. godine iznosi 38.422 kn. Na smanjenje ostalih nespomenutih potraživanja utjecalo je potraživanje po osnovi provođenja projekta „Pulski fotifikacijski sustav kao novi kulturno turistički proizvod“ za isplaćena sredstva partnerima na projektu temeljem Ugovora koja su pravdana tijekom 2021. godine te je preostali iznos avansa od 79.850 kn.

**BILJEŠKA br. 87**

Dionice i udjeli u glavnici tuzemnih trgovačkih društava izvan javnog sektora (AOP136) - iznose 43.344.340 kn odnosno za 103,7% više nego u 2020. godini zbog povećanja udjela u društvima za 22.063.000 kn (Fratarski d.o.o. i Luka Pula d.o.o.).

**BILJEŠKA br. 88**

Potraživanja za poreze (AOP142) - iznose 5.580.872 kn i za 33,3% manja su u odnosu na 2020. godinu na što je utjecalo smanjenje potraživanja povremenih poreza na imovinu odnosno poreza na promet nekretnina čiju evidenciju vodi Porezna uprava te smanjenje potraživanja za javne površine zbog smanjenog interesa.

**BILJEŠKA br. 89**

Potraživanja od prodaje neproizvedene dugotrajne imovine (AOP160) **-** iznose 1.080.029 kn, što je za 98,9% više nego u 2020. godini zbog evidentiranog potraživanja za prodano zemljište u 2021. godine koje je naplaćeno u siječnju 2022. godine.

**BILJEŠKA br. 90**

|  |  |  |  |  |  |  |
| --- | --- | --- | --- | --- | --- | --- |
| Razred/ Skupina | Naziv | AOP | Stanje 1.siječnja | Stanje 31.prosinca | Indeks (5/4) | Povećanje / Smanjenje |
|  |
| **1** | **2** | **3** | **4** | **5** | **6** | **5-4** |  |
| 23 | Obveze za rashode poslovanja | 171 | 25.680.226 | 24.194.275 | 94,2 | -1.485.951 |  |
| 24 | Obveze za nabavu nefinancijske imovine | 183 | 5.630.167 | 5.663.574 | 100,6 | 33.407 |  |
| 26 | Obveze za kredite i zajmove | 200 | 47.487.067 | 40.971.339 | 86,3 | -6.515.728 |  |
| UKUPNO OBVEZE | | 170 | 78.797.460 | 70.829.188 | 89,9 | -7.968.272 |  |

Ukupne obveze (AOP163) - iznose 70.829.188 kn i razlikuju se od stanja obveza na kraju izvještajnog razdoblja iskazanih o obrascu Obveze (AOP038) koje iznose 61.302.702 kn. Razlika od 9.526.487 kn odnosi se na sveukupno iskazane obveze za nenaplaćenu naknadu za uređenje voda za stambene prostore i poslovne prostore (veza - bilješka br.74).

**BILJEŠKA br. 91**

Obveza za kamate na primljene kredite i zajmove (AOP176) - iznose 61.172 kn i bilježe veće smanjenje, za 23,6%, iz razloga što je tijekom 2021. godine došlo do smanjenja kamatnih stopa za oba kredita.

**BILJEŠKA br. 92**

Obveze za ostale financijske rashode (AOP177) - iznose 46.666 kn i smanjenje je evidentirano za 94,6% iz razloga što su u 2020. godini bile zadužene zatezne kamate sukladno presudi za uređenje nogostupa ispred Arene koje su podmirene u siječnju 2021. godine.

**BILJEŠKA br. 93**

Obveze za subvencije (AOP178) - iznose 83.128 kn i za 888,3% su veće zbog nepodmirenih obračuna subvencioniranih kamata trgovačkim društvima izvan javnog sektora te poljoprivrednicima i obrtnicima za period od listopada do prosinca 2021. godine, a koje su podmirene u siječnju 2022. godine.

**BILJEŠKA br. 94**

Ostale tekuće obveze (AOP182) - iznose 14.195.136 kn, a čine ih obveze za porez na dodanu vrijednost za prosinac 2019. godine, obveze za jamčevine, obveze za uplatu 55% sredstava od prodaje stanova u državni proračun temeljem obračuna za prosinac 2020. godine, povrate u državni proračun za neutrošena decentralizirana sredstva do konca godine, obveze za naplaćene tuđe prihode, naknada za uređenje voda, obveze za EU predujmove te za neutrošene prihode proračunskih korisnika.

Naknada za uređenje voda prihod je Hrvatskih voda, dok za poslove koje obavlja u ime Hrvatskih voda, Gradu pripada naknada od 10% na iznos Hrvatskim vodama uplaćene naknade za uređenje voda.

Jedinica lokalne samouprave doznačuje naplaćene iznose naknade za uređenje voda na uplatne račune Hrvatskih voda. Jedinica lokalne samouprave naplaćuje naknadu za uređenje voda putem uplatnica za komunalnu naknadu, uz koje zasebno iskazuje iznos, obračunske elemente i način obračuna naknade za uređenje voda.

**BILJEŠKA br. 95**

Obveze za kredite i zajmove (AOP206) -iznose 33.071.339 kn i za 10,5% su manje nego 2020. godine iz razloga što se u 2021. godini otplatilo 3.771.655 kn glavnice kredita te vratio zajam u iznosu od 2.650.000 kn.

Obveze su nedospjele, a odnose se na:

* kredit za OŠ Veli Vrh I faza u iznosu od 14.469.150 kn i II faza u iznosu od 18.602.189 kn,
* financijski zajam za financiranje izgradnje kružnog toka uz prateću komunalnu infrastrukturu na cesti Prekomorskih brigada u iznosu od 7.900.000 kn.

**BILJEŠKA br. 96**

Višak/manjak prihoda (AOP239) - rezultat poslovanja, višak iznosi 14.893.087 kn i evidentira smanjenje u odnosu na 2020. godinu za 45,5%. Grad je tijekom 2021. godine ostvario manjak prihoda od 12.437.384 kn što je uz preneseni višak iz 2020. godine od 27.330.471 kn rezultiralo sveukupnim viškom od 14.893.087 kn.

**BILJEŠKA br. 97**

Izvanbilančni zapisi (AOP253/254) -sadrže podatke koji nisu uključeni u bilančne kategorije, ali u određenim okolnostima i/ili s vremenskim pomakom iskazani podaci mogu imati značajan utjecaj na uspješnost poslovanja i vrijednost neto imovine, a iznose 720.198.385 kn.

**BILJEŠKA br. 98**

Tuđa imovina dobivena na korištenje - čini imovinu koju Grad ima u najmu, evidentirana je sukladno čl. 85. Pravilnika o proračunskom računovodstvu i računskom planu, a temeljem sklopljenih Ugovora između Grada i davaoca imovine u najam u ukupnom iznosu od 14.253.381 kn, odnosno:

* informatička oprema, 200 računala i monitora, bez operativnog sustava sveukupne vrijednosti 226.750 kn, za službene potrebe Grada Pule sukladno Ugovoru o najmu te najam servera sveukupne vrijednosti 3.945 kn sukladno Ugovoru o najmu informatičke opreme,
* najam softvera - 200 kom operativnih sustava, sveukupne vrijednosti 104.750 kn sukladno Ugovoru o najmu softvera,
* 7 osobnih automobila sveukupne vrijednosti 1.011.504 kn za službene potrebe Grada Pule sukladno Ugovoru o najmu osobnih automobila,
* 15 fotokopirnih aparata sveukupne vrijednosti 157.500 kn smještenih po upravnim tijelima i uredima za službene potrebe Grada Pule sukladno Ugovoru o najmu,
* 29 atomskih skloništa pojačane i osnovne zaštite ukupne vrijednosti 12.713.280 kn,
* aparat za vodu ukupne vrijednosti 2.985 kn,
* aparat i mlinac za kavu ukupne vrijednosti 32.667 kn.

**BILJEŠKA br. 99**

Instrumenti osiguranja plaćanja - iznose 340.317.429 kn, odnosno:

* izdani instrumenti osiguranja plaćanja - Grad Pula ima izdano 45 mjenica i zadužnica sveukupne vrijednosti 113.205.000 kn,
* primljeni instrumenti osiguranja plaćanja - Grad Pula ima sveukupno zaprimljeno 1.920 instrumenta osiguranja plaćanja sveukupne vrijednosti 224.781.452 kn,
* obustava ovrhe uknjižbom založnog prava - na stambenoj zgradi, dvorište 613m² temeljem Rješenja Općinskog suda u Puli-Pola od 20.04.2016. godine u iznosu od 330.977 kn,
* zalog na nekretnini u vlasništvu Grada u iznosu od 2.000.000 kn - u korist poslovne banke za potrebe realizacije projekta pod nazivom „Verudela Art Park“ - Odluka o dozvoli upisa prava zaloga na nekretnini u vlasništvu Grada Pule radi osiguranja kredita od 30. siječnja 2019. godine.

**BILJEŠKA br. 100**

Grad u izvanbilančnoj evidenciji vodi sudske postupke koji na dan 31. prosinca 2021. godine iznose 120.933.129 kn i bilježi sveukupno 96 parničnih postupaka. Od navedenog iznosa, Grad je tužitelj u 30 predmeta, za iznos od 5.379.585 kn, a tuženik u 66 predmeta u iznosu od 115.553.544 kn (od toga protutužitelj u 3 parnice i protutuženik u 2 parnice).

Pregled sudskih sporova u tijeku - stanje 31.12.2021. godine







**BILJEŠKA br. 101**

Ostali izvanbilančni zapisi - dane suglasnosti u iznosu od 244.694.446 kn prema tablici koja slijedi:

|  |  |  |  |  |
| --- | --- | --- | --- | --- |
| RED. BR. | RAČUN | NAZIV KORISNIKA SUGLASNOSTI | MB/MF | GLAVNICA ZA OTPLATU NA DAN 31.12.2021. |
| 1 | 99191013 | Izvanbilan.zapisi-suglasnost-PLINARA d.o.o. | 1296 | 59.416.667 |
| 2 | 99191014 | Izvanbilan.zapisi-suglasnost-VODOVOD d.o.o. | 1089 | 3.863.199 |
| 3 | 99191015 | Izvanbilan.zapisi-suglasnost-PULA SPORT d.o.o. | 1461 | 10.774.687 |
| 4 | 99191016 | Izvanbilan.zapisi-suglasnost-PULA SPORT d.o.o. | 1346 | 5.360.466 |
| 5 | 99191018 | Izvanbilan.zapisi-suglasnost-PRAGRANDE d.o.o. | 1572 | 3.930.509 |
| 6 | 99191020 | Izvanbilan.zapisi-suglasnosti-PLINARA d.o.o. | 1669 | 45.602.614 |
| 7 | 99191022 | Izvanbilan.zapisi-suglasnost-LUKA PULA d.o.o. | 2131 | 2.047.783 |
| 8 | 99191023 | Izvanbilan.zapisi-suglasnost-PULAPROMET d.o.o. | 2178 | 14.378.491 |
| 9 | 9919124 | Izvanbilan.zapisi-suglasnost-PULA SPORT d.o.o. | 2227 | 56.604.166 |
| 10 | 99191025 | Izvanbilan.zapisi-suglasnost-MONTE GIRO d.o.o. | 2359 | 4.634.180 |
| 11 | 99191026 | Izvanbilan.zapisi-suglasnost-LUKA PULA d.o.o. | 2399 | 240.625 |
| 12 | 99191027 | Izvanbilan.zapisi-suglasnost-PLINARA d.o.o. | 2775 | 3.266.666 |
| 13 | 99191028 | Izvanbilan.zapisi-suglasnost-KAŠTIJUN d.o.o. | 3047 | 12.719.299 |
| 14 | 99191029 | Izvanbilan.zapisi-suglasnost-VATROGASNA ZAJEDNICA ISTARSKE ŽUPANIJE | 2988 | 18.040.750 |
| 15 | 99191022 | Izvanbilan.zapisi-suglasnost-LUKA PULA d.o.o. | 3089 | 3.814.344 |
| UKUPNO | | | | 244.694.446 |

Bilješke sastavila:

Katja Škopac Koroman

Voditelj pododsjeka za knjigovodstvo

**PROČELNICA**

**Vesna Sajić, mag.oec**